Üzenetrögzítő
Üzenetrögzitő szövegek: -- Az óvatos: Talán nem is vagyunk olyan messze a készüléktől, mégis jobb volna, ha előbb közölné, kicsoda maga és mit akar! -- Modern Don Juan: Édesem! Roppant türelmetlenül vártam a hívásodat! Beszélj, drágám! -- Az elfoglalt: Csak stikwortokban, öreg, gyorsan, nincs sok vesztegetni való időm! -- Az amatőr 007-es ügynök: Kérem, gyorsan hagyjon üzenetet, mert a szalag néhány másodpercen belül megsemmisíti önmagát! -- A türelmes: Kérem, legyen bizalommal irántam, és mondjon el mindent - de tényleg mindent - saját magáról! Ígérem, hogy a legnagyobb figyelemmel fogom hallgatni! -- A közönyös: Ha gondolja, meghagyhatja a telefonszámát, bár a fene tudja, hogy visszahívom-e. -- A képmutató: Minő fájdalom, hogy nincs szerencsém személyesen társalogni önnel. E tény kétségkívül gyászba borítja elkövetkező napjaimat! -- A bürokrata: Kérem, adja meg családi és keresztnevét, állandó lakcímét, korát, családi állapotát, végül pedig telefonszámát. -- A sportember: Éppen kocogni vagyok. Próbáljon meg felhívni később, mielőtt teniszezni mennék, vagy holnap reggel 9-kor, amikor hazaérek az uszodából. -- A Murphy-hívő: Amennyiben működik ez a vacak, mondjon rá bármit, nem biztos, hogy a vonal recsegésétől hallani fogom. -- Az üzletember: Mit? Mikor és hol? Mennyiért? -- Az embergyűlölő: Akárki is hívott, tegye le. Téves kapcsolás. 